Diari Oficial de la Generalitat Valenciana


Sumari del DOGV 6819, del 16-07-2012 (2012/6693)

Notificació de resolució sobre declaració d'interés comunitari. Expedient número DIC-05/0600 Pego.
--------------------------------------------------------------------------------------------------

### Dades del document

Número de DOGV
:   6819

Data del DOGV
:   16-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6693


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-05/0600 Pego. [2012/6693]  
Atés que han resultat infructuoses les gestions realitzades per a efectuar la notificació adreçada a Aquilino Domínguez Toscano, en representació de Mª Teresa Morell, al domicili que figura en la seua sol·licitud de declaració d'interés comunitari per a la instal·lació d'una quadra de cavalls a Pego, d'acord amb el que disposa l'article 59 de la Llei de Règim Jurídic de les Administracions Públiques i del Procediment Administratiu Comú, es porta a efecte mitjançant este edicte.  
Acte que es notifica:  
El conseller de Medi Ambient, Aigua, Urbanisme i Habitatge, amb data 20 de novembre de 2009, va adoptar la resolució que es transcriu a continuació:  
«Vist l'expedient promogut per Aquilino Domínguez Toscano, titular de l'activitat i en representació de Mª Teresa Morell, propietària dels terrenys, de sol·licitud d'una declaració d'interés comunitari per a la instal·lació d'una quadra de cavalls, en sòl no urbanitzable, a la partida de les Sorts, polígon 3, parcel·la 127, del municipi de Pego, i de conformitat amb els següents antecedents de fet:  
1. En data 22 d'agost de 2005 s'ha presentat una declaració d'interés comunitari per a la instal·lació d'una quadra de cavalls a la partida de les Sorts, polígon 3, parcel·la 127, del municipi de Pego.  
2. El sòl on es pretén implantar l'activitat està classificat pel planejament vigent al municipi de Pego com a sòl no urbanitzable comú inclòs a la zona X.  
L'actuació projectada comporta la creació d'unes instal·lacions destinades a un habitacle de cavalls per a l'allotjament i ensinistrament d'estos, per mitjà de la construcció d'un total de dos boxs o quadres, dos arenes i un aparcament; a més, hi ha a la parcel·la una edificació que es vincula a l'activitat perquè esta funcione de manera correcta, i amb això s'obté una ocupació total de 1.875,45 m.2 Tot això sobre una parcel·la de 5.353 m².  
3. Consta en l'expedient l'informe següent:  
Ajuntament de Pego: informe de data 28 de novembre de 2006, en sentit favorable, on s'indica el següent:  
»L'article 292 de la normativa urbanística del Pla General d'Ordenació Urbana (PGOU), en el punt 6, autoritza l'ús i les obres d'activitats turístiques, recreatives, esportives, d'oci i esplai i terciàries en general (art. 19 de la LSNU, Llei 4/1992), amb una parcel·la mínima de 10.000 m² i amb la fixació de les condicions de l'edificació en la declaració d'interés comunitari prèvia».  
4. En data 21 d'abril de 2009 el Servici Territorial d'Ordenació del Territori d'Alacant emet un informe desfavorable respecte a esta sol·licitud de declaració d'interés comunitari, i es proposa que no siga admesa a tràmit.  
5. En data 6 de novembre de 2009 el Servici de Coordinació Territorial de la Direcció General d'Urbanisme, basant-se en les dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de determinar els criteris i directrius de política urbanística i de sòl.  
  
Fonaments de dret  
1. Per a resoldre sobre esta sol·licitud té atribució el conseller de Medi Ambient, Aigua, Urbanisme i Habitatge, segons establix l'article 6.j del Reglament dels Òrgans Territorials i Urbanístics de la Generalitat, aprovat pel Decret 162/2007, de 21 de setembre.  
  
2. La sol·licitud a què es referixen estes actuacions s'ha de resoldre a la llum del que disposa l'article 37 de la Llei 10/2004, de 9 de desembre, de la Generalitat, de Sòl No Urbanitzable, que assenyala que la conselleria competent en matèria d'ordenació del territori i urbanisme, amb un informe previ municipal, no admetrà a tràmit aquelles iniciatives que no s'ajusten als pressupostos exigits per eixa llei i pel planejament aplicable.   
D'altra banda, l'article 89.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, assenyala que l'administració pot resoldre la inadmissió de les sol·licituds de reconeixement de drets no previstos en l'ordenament jurídic o manifestament mancats de fonament.  
  
3. La disposició transitòria segona de la Llei 10/2004 indica el següent:  
«Incidència d'esta llei en l'ordenació urbanística vigent a la seua entrada en vigor.  
1. Fins que es produïx l'adaptació del planejament municipal al que establix esta llei, per al sòl no urbanitzable, s'aplicaran les regles següents:  
a) Al sòl classificat com a no urbanitzable subjecte al règim de protegit pels instruments de planejament urbanístic vigent a l'entrada en vigor d'esta llei, s'aplicarà el règim que s'hi ha establit per al sòl no urbanitzable protegit.  
b) A la resta del sòl classificat com a no urbanitzable pels instruments de planejament urbanístic vigents a l'entrada en vigor d'esta llei, s'aplicarà el règim que s'hi ha establit per al sòl no urbanitzable comú.  
  
No obstant això, continuaran aplicant-se per al sòl no urbanitzable les prescripcions dels plans urbanístics municipals que disposen una superfície major de parcel·la mínima, una menor ocupació de la parcel·la o una altura edificable menor, de les estipulades per esta llei, així com les que sent compatibles amb esta tinguen com a objecte impedir la formació de nuclis de població, prohibir usos indesitjables o definir coeficients de volumetria o edificabilitat màxims».  
  
En vista de tot el que s'ha exposat adés i de l'anàlisi de la documentació aportada, es deduïx clarament que l'actuació sol·licitada incomplix els paràmetres de parcel·la mínima (5.353 m², segons projecte menor de 10.000 m²) i de l'ocupació de les edificacions (6,04% major del 2% previst en el planejament) establits en el planejament municipal; en conseqüència, resulta pertinent no admetre a tràmit la sol·licitud formulada.  
  
Per tot això, s'observa la incompatibilitat del que s'ha sol·licitat amb els preceptes i normes esmentades aplicables de manera pertinent en matèria d'urbanisme, resolc:  
  
Únic  
No admetre a tràmit la sol·licitud formulada per Aquilino Domínguez Toscano, titular de l'activitat i en representació de Mª Teresa Morell, propietària dels terrenys, d'una declaració d'interés comunitari per a instal·lar una quadra de cavalls, en sòl no urbanitzable, a la partida de les Sorts, polígon 3, parcel·la 127, del municipi de Pego.  
Contra esta resolució, que posa fi a la via administrativa, pot interposar-se un recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes, comptador des de l'endemà del dia que siga notificada, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener; o bé un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la notificació de la resolució, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que les persones interessades puguen exercir qualsevol altre recurs que estimen oportú».  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.